Vidar Corn Jessen

Vidar Corn Jessen (født 14. august 1937 i Tromsø«Vidar Corn Jessen» i Norsk kunstnerleksikon  (besøkt 8. januar 2015)., død 24. januar 2013Gunnarsjaa, Arne: «Minneord: Vidar Corn Jessen» i Arkitektnytt, side 40-41, 27. november 2013.) var en norsk billedkunstner og arkitekt, bosatt i Lillesand. Ved siden av arbeidet som arkitekt, arbeidet han også med collage, akvarell og skulptur som kunstfelt. Han var gift med billedkunstner, forfatter og arkitekt Magdalena Eide Jessen.

Jessen tok diplomeksamen ved Norges tekniske høgskole, arkitektavdelingen, i 1961. Under studiene møtte han Magdalena Eide Jessen fra Tvedestrand, og i 1963 giftet de seg og flyttet til Tromsø. Der opprettet de et eget arkitektkontor, og blant bygningene de designet i denne perioden finner vi Tromsø BaptistkirkeArkitekturguide Nord-Norge og Svalbard: Tromsø Baptistkirke (besøkt 8. januar 2015) (1970) og De Samiske Samlingers museumsbygning i KarasjokArkitekturguide Nord-Norge og Svalbard: De Samiske Samlinger (besøkt 8. januar 2015) (1970-72). Ekteparet Jessen flyttet etter hvert til Sørlandet og bosatte seg i Bliksund ved Lillesand.

Som billedkunstner deltok Jessen på en rekke gruppe-/kollektivutstillinger både i inn- og utland. Han deltok blant annet seks ganger på Sørlandsutstillingen (siste gang i 1970) og på Høstutstillingen i 1974.Vidar Corn Jessen deltok også åtte ganger på Den Nordnorske kunstutstilling (siste gang i 1964). Han er innkjøpt av Norsk kulturråd i 1974, og av Vest-Agder fylkeskommune (1986). Jessen har også hatt verv som utsmykningskonsulent for Norsk kulturråd og hatt styre- og formannsverv ved Grimstad og Christiansands kunstforeningMinge, Hans Otto (1999): Norske billedkunstnere Agder, s. 96..

Vidar Corn Jessen arbeidet som kommunearkitekt i Grimstad kommune på slutten av sitt arbeidsliv, og bidro med å bevare en del av sørlandsbyens egenart. Han designet egne prisbelønte stolper for Hamsunstien, og  Groosebekken vandringspark. Han bodde sammen med Magdalena i Bliksund ved Blindleia i Høvåg, Lillesand, var med på å åpne Kassenkanalen ved Kjerkesundet for gjennomfart for småbåter, og designet broen der. Han utarbeidet en bok om Høvåg kirke, hvor han med sin arkitektinnsikt dokumenterte hvordan kirken hadde utviklet seg gjennom årene.

 Referanser 

Kategori:Norske billedkunstnere
Kategori:Norske arkitekter
Kategori:Personer fra Tromsø kommune